Osa pahavarast rakendab polümorfset koodi viisil, mis vähendab oluliselt viiruse muteerumissagedust. Näiteks võib muutumine toimuda pikemate ajaperioodide vahel. Samuti saab selliseid viiruseid programmeerida hoiduma mutateerumisest, kui toimub faili nakatamine, mis juba sisaldab sama viiruse krüpteeritud koopiaid. Selliste võimaluste kasutamine raskendab oluliselt antiviirusprogrammide tööd õelvarale kindlate tunnuste leidmisel, sest nende poolt loodud söötefailid sisaldavad endas tüüpiliselt identseid viiruse koopiaid. Nii suureneb tõenäosus, et skannimisel jäävad viiruse osakesed leidmata.